Diari Oficial de la Generalitat Valenciana


Sumari del DOGV 2475, del 23-03-1995 (1995/834187)

ACORD de 7 de març de 1995, del Govern Valencià, constituït en Junta Universal d'Accionistes de la mercantil València Ciència i Comunicacions, SA, per la qual s'amplia el capital social i es modifiquen els seus estatuts.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2475

Data del DOGV
:   23-03-1995

Secció del DOGV
:   ALTRES DISPOSICIONS

Número del document
:   1995/834187


Data del document
:   07-03-1995

Organisme emissor
:   Presidència de la Generalitat

Tipus de document
:   Acord

Anàlisi jurídica

ACORD de 7 de març de 1995, del Govern Valencià, constituït en Junta Universal d'Accionistes de la mercantil València Ciència i Comunicacions, SA, per la qual s'amplia el capital social i es modifiquen els seus estatuts.   
El Govern Valencià, en la reunió del dia 7 de març de 1995, adoptà l'acord següent:  
El Reial Decret Legislatiu 1564/1989, de 22 de desembre, pel qual s'aprova el text refós de la Llei de Societats Anònimes, estableix, en els articles 144 i 152, que tant la modificació dels estatuts com l'ampliació del capital correspon acordar-la a la Junta d'Accionistes.  
La Generalitat Valenciana és l'únic soci de la mercantil València Ciència i Comunicacions, SA, per la qual cosa correspon al Govern Valencià, constituït en Junta Universal d'Accionistes, tant l'adopció de l'acord de modificació dels estatuts de la societat com l'ampliació del capital social, d'acord amb el que estableixen els estatuts de la societat aprovats pel Decret 225/1991, de 9 de desembre, del Govern Valencià.  
Per tot això, el Govern Valencià, reunit a Valencia el dia 7 de març de 1995 com a Junta Universal d'Accionistes de la mercantil València Ciència i Comunicacions, SA, accepta els punts següents de l'ordre del dia de la reunió:  
1. Acordar l'ampliació del capital social de la mercantil en 1.200 milions de pessetes, mitjançant l'emissió de 2.400 noves accions nominatives de 500.000 pessetes de valor nominal cadascuna d'elles, de la mateixa sèrie i classe de les ja existents.  
2. Acordar la modificació de l'article 7 dels estatuts socials i fixar el capital social en 1.450.000 milions de pessetes, dividit en 2.900 accions nominatives de 500.000 pessetes de valor nominal cadascuna d'elles.  
3. Autoritzar el president del Consell d'Administració per a realitzar els actes necessaris per a l'execució del que s'ha acordat en aquesta reunió, atorgant per a això, si escau, les escriptures públiques oportunes i instar-ne la inscripció en el registre mercantil.  
4. Autoritzar el secretari del Consell d'Administració de València Ciència i Comunicacions, SA, per a certificar el contingut de l'acta d'aquesta Junta Universal d'Accionistes i els acords que s'hi han pres.  
Es troben presents tots els socis de la societat, ja que es tracta d'una empresa pública de la Generalitat Valenciana en què aquesta n'és el soci únic.  
Després de les deliberacions oportunes, i no havent-hi intervencions la constància de les quals se sol·licite, el Govern Valencià, en qualitat de Junta Universal d'Accionistes, per unanimitat,  
ACORDA:  
Primer  
Ampliar el capital social en 1.200 milions de pessetes, mitjançant l'emissió de 2.400 noves accions nominatives de 500.000 pessetes de valor nominal cadascuna d'elles, de la mateixa sèrie i classe de les ja existents.  
Segon  
Modificar l'article 7 dels estatuts socials i elevar el capital social en igual quantitat a la de l'ampliació de capital acordada. La nova redacció de l'article 7 dels estatuts socials serà la següent:  
«Article 7  
El capital social es fixa en 1.450 milions de pessetes, dividit en 2.900 accions nominatives, de 500.000 pessetes de valor nominal cadascuna d'elles, íntegrament subscrites i desemborsades. Es troben numerades correlativament de l'1 al 2.900, tots dos inclusivament.  
En representació d'aquestes accions, s'emetrà un títol múltiple».  
Tercer  
Autoritzar el president del Consell d'Administració per a realitzar els actes que siguen necessaris per a l'execució del que s'ha acordat en aquesta sessió, atorgant per a això, si escau, les escriptures públiques corresponents i instant-ne la inscripció en el registre mercantil.  
Quart  
Autoritzar el secretari del Consell d'Administració per a certificar el contingut de l'acta d'aquesta Junta Universal d'Accionistes i dels acords que s'hi han pres.  
Aquests acords es transcriuen literalment.  
No havent-s'hi debatut més assumptes que els ressenyats en l'ordre del dia, s'aprova l'acta corresponent a aquesta reunió de la Junta Universal d'Accionistes de la mercantil València Ciència i Comunicacions, SA.  
València, 7 de març de 1995   
El conseller secretari del Govern Valencià en funcions,  
JOAN ROMERO I GONZáLEZ